Retikulocit

**Retikulociti**  su nezrela  crvena krvna zrnca. U procesu  eritropoeze (formiranja eritrocita), retikulociti se razvijaju u koštanoj srži a zatim cirkuliraju oko jedan dan u krvotoku, pre nego što se razviju u zrela crvena krvna zrnca. Poput zrelih crvenih krvnih zrnaca, kod sisara retikulociti nemaju ćelijsko jedro. Zovu retikulociti zbog retikularnog (mrežastog) izgleda ribosomne RNK koja postaje vidljiva pod mikroskopom, nakon tretmana s određenim bojama, kao što su  nova metilen plava i Romanowsky boja.

## Klinički značaj 
Da bi se precizno izmjerio broj retikulocita, automatizirani brojači koriste kombinaciju laserske ekscitacije, detektora i fluorescentna bojila koja označavaju RNK i DNK (kao što su titan žuto ili polimetetin. Retikulociti se mogu razlikovati od ostalih cirkulirajućih ćelija jer emitiraju signal koji nije ni jak (poput limfocita), ni slab (poput crvenih krvnih zrnaca).

Retikulociti izgledaju malo plaviji od ostalih crvenih ćelija kada se posmatraju s nakon normalnog tretmana bojom Romanowsky. Retikulociti su također relativno veliki, što je karakteristika koja je opisana kao  srednji korpuskularni  volumen.

thumb|Supravitalna boja]] razmaza ljudske krvi pacijenta sa hemolitskom anemijom. Retikulociti su ćelije s tamnoplavim tačkama i zakrivljenim linearnim strukturama (retikulum) u citoplazmi.]]
Normalna frakcija retikulocita u krvi ovisi o kliničkoj situaciji, ali obično je 0,5% do 2,5% kod odraslih i 2% do 6% u dojenčadi. Postotak retikulocita viši od "normalnog" može biti znak anemija, ali to ovisi o zdravlju koštane srži neke osobe. Izračunavanje indeksa proizvodnje retikulocita važan je korak u razumijevanju da li je broj retikulocita odgovara datoj situaciji. Ovo je često važnije pitanje od toga da li je postotak u normalnom rasponu; naprimjer, ako je neko anemičan, ali ima postotak retikulocita od samo 1%, vjerovatno je da koštana srž ne stvara nove krvne ćelije po stopi koja će ispraviti anemiju.
Broj retikulocita je dobar pokazatelj aktivnosti koštane srži jer indicira nedavnu proizvodnju i omogućava određivanje broja retikulocita i indeksa proizvodnje retikulocita. Ove vrijednosti mogu se koristiti za određivanje da li neki proizvodni problem doprinosi anemiji i mogu se koristiti za praćenje napretka u lečenju od anemije.

Kada postoji povećana proizvodnja crvenih krvnih zrnaca kako bi se prevladao hronični ili ozbiljni gubitak zrelih crvenih krvnih zrnaca, kao što je hemolitska anemija, često postoji izrazito visok broj i postotak retikulocita. Veoma visok broj retikulocita u krvi može se opisati kao retikulocitoza.
Nenormalno mali broj retikulocita može se pripisati hemoterapijama, aplastičnim anemijama, pernicioznoj anemiji, malignitetima koštane srži, problemima u proizvodnji  eritropoetina, raznim nedostacima vitamina ili minerala (gvožđe, vitamin B12, folna kiselina), bolesna stanja (anemija hronične bolesti) i drugi uzroci anemije zbog loše proizvodnje eritrocita.

## Razvoj 
Razvoj započinje istiskivanjem jedra normoblasta i završava kada je retikulocit izgubi svoje organele.

## Istraživanje 
Reticulociti su vrijedan alat za biologe koji proučavaju translaciju bjelančevina. Neobični su među ćelijama jer sadrže svu potrebnu strukturu za translaciju proteina, ali im nedostaje jedro. Budući da ćelijsko jedro sadrži mnoge komponente koje otežavaju proučavanje translacije, ove ćelije su prilično korisne. Naučnici mogu sakupljati retikulocite od životinja kao što su kunići i ekstrahirati iRNK i translacijske enzime za proučavanje translacije proteina u bez ćelija, *in vitro*, omogućavajući veću kontrolu preko okruženja u kojem se sintetiziraju proteini.

## Reference
## Vanjski linkovi
* For more information on Reticulocyte Count 

Kategorija:Ljudske ćelije
Kategorija:Krv
Kategorija:Hematologija
Kategorija:Fiziologija životinja
Kategorija:Ćelije krvi